《南阳道中》
清代·莫友芝

白水南流送客行，西移沙岸复东倾。十年村落生兴废，百里蒹葭管送迎。

疆里久荒申伯国，夕阳谁问汉家营。草庐一片躬耕地，尽与途人说大名。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。